钦定古今图书集成/理学汇编/文学典/第123卷 > 《答贡士沈起书》前人
## 钦定古今图书集成/理学汇编/文学典/第123卷 > 《答贡士沈起书》前人

九月，某白：“沈侯足下：无恙。苍头至，得所来问，志气盈
牍，博我以《风赋》《比兴》之旨。仆之朴𫘤专鲁，而当惠施、
锺期之位，深自恧也。又览所著文，宏博中正，富我以
琳琅珪璧之宝甚厚。仆之狭陋蚩鄙，而膺东阿、昭明
之任，又自惧也。”乌可取识者欢笑，以为知己羞？进越
高视，仆所不敢。然特枉将命，猥承厚贶，岂得固拒雅
“志，默默而已哉！谨以所示，布露于闻人，罗列乎坐隅，
使识者动目，闻者倾耳，几于万一，用以为报也。”嗟乎！
仆尝病兴寄之作，堙郁于世，辞有枝叶，荡而成风，益
用慨然。闲岁兴化里萧氏之庐，睹足下《咏怀》五篇，仆
乃拊掌惬心，吟玩为娱。告之能者，诚亦响应。今乃有
五十篇之赠，其数相什，其功相百。览“者叹息，谓余知
文，此又足下之赐也。幸甚幸甚！勉懋厥志，以取荣盛
时。若夫古今相变之道，质文相生之本，高下丰约之
所自，长短大小之所出，子之言云，又何讯焉？”来使告
遽，不获申尽，辄草具以备还答。不悉。宗元白。